armvectores/hy_wikipedia_2023 huggingface dataset:
Նիկա Տուրբինա

Նիկա Տուրբինա (դեկտեմբերի 17, 1974(1974-12-17), Յալթա, Ղրիմի մարզ, Ուկրաինական ԽՍՀ, ԽՍՀՄ - մայիսի 11, 2002(2002-05-11), Մոսկվա, Ռուսաստան), ռուս բանաստեղծուհի, սկսել է բանաստեղծություններ գրել 4 տարեկանից։
Նիկա Տուրբինան ծնվել է 1974 թ. Յալթայում։ 4 Տարեկանում հիվանդացել է ասթմայով ու երբ ծնողները գիշերները հերթապահել եմ իր մոտ, նկատել են, որ հանգերով է խոսում ու սկսել են գրի առնել նրա հանգավորված խոսքերը։ Ութ տարեկանից սկսել է բանաստեղծություններ գրել։ Երկու տարում բավականին բանաստեղծություններ են կուտակվել, ու մայրը դրանցից մի քանիսը տպագրել է տվել տարբեր գրական թերթերում ու ամսագրերում, որոնք մանգամից արժանացել են սովետական մտավորականության ուշադրությանը։
1984 թվականին Եվգենի Եվտուշենկոի օժանդակությամբ և նախաբանով լույս է տեսել նրա առաջին ժողովածուն՝ «Սևագրությունը», որը նրան մեծ հանրաճանաչություն է բերում։ «Սևագրություն»-ից մեկ տարի չանցած նա Վենեցիայում արժանանում է «Ոսկե Առյուծ» մրցանակին, որին մինչ այդ ռուս գրողներից միայն Աննա Ախմատովան էր արժանացել։ 12 տարեկանում նա արդեն հանդիպել, զրուցել ու բանավիճել էր աշխարհի շատ խոշոր մտավորականների հետ։
Բայց 13 տարեկանում նա դադարեցնում է գրելը։ Հետո սկսվում է դեռահասության բարդ շրջանը։ Անվերջ դեպրեսիաներ, որոնք ավարտվում են 16 տարեկանում 76-ամյա շվեյցարացի հոգեբույժի հետ ամուսնությամբ։
Նիկան տեղափոխվում է Լոզան։ Բայց այս ամուսնությունն էլ չի փրկում նրանա հավերժ մանյակության ու մոտերքում թափառող մահվան զգացողությունից։
Շուտով նա վերադառնում է Ռուսաստան ու ընդունվում թատերական ինստիտուտ (Արմեն Ջիգարխանյանի կուրսը)։ Բայց հարբեցողության ու անվերջ բացակայությունների համար նրան հեռացնում են։ Ինստիտուտի դասախոսներից մեկը՝ Աննա Գալիչը, նրան վերցնում է իր մոտ ռեժիսորական կուրսերի։
Նիկան խոստանում է վերջ տալ հարբեցողությանը, սակայն որոշ ժամանակ անց նորից ամեն ինչ սկսվում է։
1997 թվականին ինքնասպանության փորձ է անում ու փրկվում է միայն հրաշքով ու բազմաթիվ կոտրվածքներով։
Ի վերջո նա լքում է ուսումը ու վերադառնում Յալտա, որտեղ էլ հայտնվում է հոգեբուժարանում։
Բուժման կուրս անցնելուց հետո էլի Գալիչի օգնությամբ դուրս է գալիս հոգեբուժարանից ու վերադառնում է Մոսկվա։
Զբաղվում է ժուռնալիստիկայով։ Կենտրոնական հեռուստատեսության համար հեղինակային հաղորդումների շարք է պատրաստում՝ զրույցներ մահվան մասին։ Հաղորդումը կոչվում էր «Պարտքով կյանք»։ Հետո նորից խավար ու հարբեցողություն։ Հետո նորից օպտիմիզմի պոռթկումներ ու նոր ծրագրեր ու նոր գաղափարներ։ Հետո նորից խավար ու հարբեցողություն։ Ու վերջում՝ մահ (27 տարեկան)։
Դեռ փոքր տարիքում, դեռ այն ժամանակ, երբ ինքը գրում էր, ասել էր, որ ինքը մահանալու է 27 տարեկանում ու իր բոլոր գրածներում կար մահվան սպասումը։
Մահվան պաշտոնական վարկածն է՝ ինքնասպանություն, իսկ իրեն անձամբ ճանաչողների ու այդ օրերին նրա հետ շփված մարդկանց վարկածն է՝ դժբախտ պատահարը։


== Ծանոթագրություններ ==
Օֆֆ-Բրոդվեյ

Օֆֆ-Բրոդվեյ (անգլ.՝ Off-Broadway, թարգմանաբար՝ Բրոդվեյից դուրս), մասնագիտական թատերական տերմին, որով ներկայացվում են Նյու Յորքում 100-400 հանդիսատես տարողությամբ բեմական հարթակները։ Իրենց չափերով այս թատրոնները ավելի փոքր են, քան Բրոդվեյինը։
1940-ական թվականների վերջին, Բրոդվեյի առևտրայնացման և նրա հետ զանգվածային հանդիսատեսի ճաշակի կողմնորոշման հետ կապված, Նյու Յորքում սկսում են հայտնվել խաղացանկի այլընտրանքային ուղղվածությամբ թատրոններ։ Այդպիսի թատրոնները սկսում են կոչվել «օֆֆ-բրոդվեյական» (կամ «արտաբրոդվեյական»), իսկ միասնական ուղղությունը՝ օֆֆ-Բրոդվեյ։ 1949 թվականին ստեղծվում է Օֆֆ-բրոդվեյական թատրոնների լիգան, միաժամանակ ԱՄՆ-ի դերասանների արհմիությունը այդպիսի թատրոնների համար մշակում է պայմանագրի հատուկ տեսք։
1950-ական թվականներին օֆֆ-Բրոդվեյը վերելք է ապրում․ լրագրողներից մեկի խոսքերով․ «Բրոդվեյը հիմա ավելի շատ նման է խանութի ցուցափեղկի, քան փորձարարական արհեստանոցի։ Ամենահետաքրքիրն այսօր Բրոդվեյից դուրս է և հազվադեպ «երկրորդ էկրանով» տեղափոխվում է Բրոդվեյ»։ Այդ ժամանակ օֆֆ-բրոդվեյական թատրոնում դրվում էին ժամանակակից դրամատուրգների պիեսները, որոնք շոշափում էին սուր սոցիալական կամ փիլիսոփայական խնդիրներ (Տ. Վիլյամս, Է. Օլբի, Պ. Գուդեն, Ժ.Պ. Սարտր և ուրիշներ)։ Այս ուղղվածության առավել հայտնի թատրոններից էին «Շրջան քառակուսում», «Լիվինգ թատրոն» և «Դերասանական ստուդիա» թատրոնները։
1960-ական թվականներին օֆֆ-Բրոդվեյ հայեցակարգի իրականացումը փաստացի դադարել է։ Ֆինանսական խնդիրների պատճառով նվազել է բեմականացումների թիվը, իսկ ներկայացումների գները՝ բարձրացել, ինչը հանգեցրել է առևտրական և ոչ առևտրական թատրոնների միջև սահմանների վերացմանը և օֆֆ-Բրոդվեյի երկրորդ Բրոդվեյի վերածվելուն։ Սակայն դրանով հանդերձ՝ արտաբրոդվեյական թատրոնը պահպանել է իր որոշ առանձնահատկությունները, այդ թվում՝ դահլիճների ոչ մեծ տարողությամբ և «այլընտրանքային» ուղղվածությամբ խաղացանկի շեշտադրմամբ։


== Տես նաև ==
Դրամա Դեսկ


== Ծանոթագրություններ ==


== Արտաքին հղումներ ==
Internet Off-Broadway Database
The League of Off-Broadway Theatres and Producers
Սեդրակ Դոխոլյան

Սեդրակ Գևորգի Դոխոլյան (1916, Գյուլագարակ, Բորչալուի գավառ, Ռուսական կայսրություն - անհայտ), հայ մանկավարժ։ ՀԽՍՀ վաստակավոր մանկավարժ (1957): ԽՄԿԿ անդամ (1941), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների մասնակից։


== Կենսագրություն ==
Սեդրակ Դոխոլյանը ծնվել է 1916 թվականին, Ստեփանավանի շրջանի Գյուլագարակ գյուղում։ 1939 թվականին ավարտել է Երևանի Խաչատուր Աբովյանի անվան մանկավարժական ինստիտուտի հայոց լեզվի և գրականության ֆակուլտետը և ուսուցիչ է նշանակվել Ստեփանավանի շրջանի Կուրթան գյուղում։
1941 թվականին Սեդրակը զորակոչվել է կարմիր բանակ, ծառայել է 409-րդ հայկական դիվիզիայի 684-րդ գնդում։ 1941 թվականին ընդունվել է ԽՄԿԿ շարքերը։ Այնուհետև գործուղվել է Բաքվի հետևակային ուսումնարան, որն ավարտելուց հետո մեկնել է գործող բանակ։ Որպես հետախույզ՝ Սեդրակը մասնակցել է Կովկասյան մարտերին, 1942-1943 թվականներին Տուապսեի և Նովոռոսիյսկի համար մղված մարտերին, որի համար պարգևատրել է «Խիզախության համար» մեդալով։ 1943 թվականի դեկտեմբերին Դոխոլյանը ծանր վիրավորվել է, որի պատճառով էլ ազատվել է զինվորական ծառայությունից։
Եղել է Երևանի պրոֆտեխնիկական ուսումնարանի տնօրեն։ 1957 թվականին Դոխոլյանին շնորհվել է ՀԽՍՀ վաստակավոր ուսուցչի կոչում։ Մարտական և աշխատանքային ծառայությունների համար պարգևատրվել է «Խիզախության համար», Գերմանիայի դեմ տարած հաղթանակի, Կովկասի պաշտպանության համար, Աշխատանքի վետերանի և այլ մեդալների։ Դոխոլյանն անցել է կենսաթոշակի, բայց չի կտրվել մանկավարժական աշխատանքից։


== Պարգևներ ==
ՀԽՍՀ վաստակավոր մանկավարժ (1957)
«Խիզախության համար» մեդալ
Գերմանիայի դեմ տարած հաղթանակի մեդալ
Կովկասի պաշտպանության համար մեդալ
«Աշխատանքի վետերան» մեդալ


== Ծանոթագրություններ ==
Էմիլ Ռեյնո

Էմիլ Ռեյնո (ֆր.՝ Charles-Émile Reynaud /ʃaʁl emil ʁɛjno/, դեկտեմբերի 8, 1844(1844-12-08)[…] կամ 1844, Մոնտրյոյ - հունվարի 9, 1918(1918-01-09) կամ 1918, Իվրի սյուր Սեն), ֆրանսիացի գյուտարար, նկարիչ և գիտության ժողովրդականացնող, անիմացիայի նախակարապետ։


== Կենսագրություն ==
Լինելով մեդալագետի և ժամագործի որդի՝ Ռեյնոն մանկուց աշխատել է իր հոր արվեստանոցում։ 1858 թվականից նա սկսել է սովորել օպտիկական սարքերի վերանորոգման ու կարգաբերման գործը, իսկ հետո սկսել է միաժամանակ աշխատել որպես Փարիզի դիմանկարիչ, լուսանկարիչ Ադամ Սալոմոնի օգնական՝ զբաղվելով լուսանկարների ռետուշով։ 1864 թվականին նա դարձել է հայտնի դասախոս և գիտության ժողովրդականացնող աբբա Մուանիոյի օգնականը՝ նրա հետ ճամփորդելով Ֆրանսիայում և նրանից սովորելով դասախոսության վարպետություն։
Հիմք ընդունելով զոոտրոպ, որը թույլ է տալիս դիտարկել շարժվող պատկերները տեսաորոնման սարքի միջոցով՝ 1876 թվականին Ռեյնոն կատարելագործել է այն և միավորել կախարդական լապտերի հետ, որը հնարավորություն է տալիս միաժամանակ դիտել ոչ թե մեկ հեռուստադիտողի, այլ շատերին։ Ռեյնոն մեքենայի մխոցը փոխարինել է փափուկ ժապավենով, որի վրա ամրացվել են 4×5 սմ չափի ժելատինային թիթեղներ։ Այդ նկարները կենտրոնում տեղադրված հայելու միջոցով արտացոլվել էին էկրանին։ Բացի այդ, Ռեյնոն առաջինն է սկսել օգտագործել անփոփոխ դեկորացիա՝ այն նկարելով կերպարներից առանձին և էկրանին փոխանցելով առանձին կախարդական լապտերի միջոցով։ Նա առաջինն էր, ով սինխրոնացրել է պատկերն ու ձայնը, ընդ որում՝ երաժշտական նվագակցությունն իր ֆիլմերի համար հորինել է անձամբ։
1877 թվականից Ռեյնոն հաստատվել է Փարիզում և սկսել է կարդալ սեփական դասախոսությունները։ Միևնույն ժամանակ նա նախագծել է պրաքսինոսկոպ օպտիկական սարքը, որը թույլ է տալիս մի քանի նկարների հաջորդականությունը տեսնել որպես սահուն շարժում։ Հաջորդ մեկուկես տասնամյակների ընթացքում Ռեյնոն կատարելագործել է իր ապարատը։
1892 թվականին տեղի է ունեցել անիմացիոն ֆիլմի առաջին ցուցադրությունը, երբ Ռեյնոն Փարիզի Գրևինի թանգարանում հավաքված հանրությանը ներկայացրել է իր «փայլող մնջախաղերը»։ Նա ցուղադրել է նրանց մի քանի սյուժեներ, իսկ ցուցադրությունն տևել է տասնհինգ-քսան րոպե։ Իր բոլոր «ֆիլմերը» Ռեյնոն նկարել, ներկել ու մոնտաժել է անձամբ՝ նկարելով դրանք երկար ժապավենների վրա, յուրաքանչյուր սյուժե բաղկացած է եղել մի քանի հարյուր նկարներից։
Ռեյնոն առաջին անգամ կիրառել է որոշ մեթոդներ, որոնք դարձել են մուլտիպլիկացիայի տեխնոլոգիայի հիմքը։ Դրանց թվին է պատկանում կերպարների և դեկորացիայի առանձին նկարելը։
1893-1894 թվականներին նա ստեղծել է իր գլուխգործոցը՝ «Խցիկի շուրջ», բայց արդեն 1895 թվականին կինեմատոգրաֆի ծնունդը նրան ջախջախիչ հարված է հասցերլ։ Ռեյնոյի՝ ձեռքով նկարված ժապավենները չէին կարող մրցակցել ավելի արագ արտադրվող և ավելի էժան կինոֆիլմերի հետ։ Հուսահատված գյուտարարը ջարդել է իր ապարատը և ջրասույզ արել Սենայում ժապավենների հետ միասին։ Մասամբ փրկվել են դրանցից երկուսը՝ «Աղքատ Պիերոն» և «Խցիկի շուրջը»։


== Անիմացիայի օր ==
Ի հիշատակ 1892 թվականի հոկտեմբերի 28-ին Ռենոյի «փայլող մնջախաղերի» առաջին ցուցադրության՝ այդ օրը նշվում է որպես Անիմացիայի միջազգային օր։ Մուլտիպլիկացիոն կինոյի միջազգային ասոցիացիայի կողմից տոնը հաստատվել է 2002 թվականին։


== Ծանոթագրություններ ==


== Արտաքին հղումներ ==
Autour d’une cabine на YouTube
Асенин С. В. Пророки мультипликации // Волшебники экрана
Եգիպտոզավր

Եգիպտոզավր (լատ.՝ Aegyptosaurus), զաուրոպոդների ինֆրադասին պատկանող դինոզավր։
Համարվում է միևնույն սերնդի երկու խոտակեր առանձնյակների սերունդը։ Եգիպտոզավրերը երկիր մոլորակի վրա ապրել են 95 միլիոն տարի առաջ և բնակվել են հիմնականում Աֆրիկա աշխարհամասում։ Չորքոտանի այս կենդանիներն ապրել են ներկայիս Եգիպտոս և Նիգեր պետությունների տարածքում, ինչպես նաև Սահարայի անապատում։
Առանձնյակների այս տեսակը հետազոտվել են 1932 թվականին և հենց Սահարա անապատում գտնվել են այս տեսակի կենդանիների կմախքից յոթ մասունքներ։


== Ծանոթագրություններ ==
Մարտինոս Օպավացի

Մարտինոս Օպավացի, Լեհացի ((լեհ.՝ Marcin z Opawy, լատ.՝ Martinus Oppaviensis, Martinus Polonus, գերմ.՝ Martin von Troppau, 13-րդ դար, Օպավա, Չեխիա - դեկտեմբերի 23, 1279, Բոլոնիա, Պապական մարզ)), ժամանակագիր, կաթոլիկ եկեղեցական գործիչ։ Ազգությամբ չեխ (այլ կարծիքով՝ լեհ)։
Եղել է պապական պալատի երեց, կյանքի վերջում՝ Լեհաստանի եկեղեցական կենտրոն Դնեզնենի թեմակալ արքեպիսկոպոս։ Սխալմամբ նույնացվել է Մարինուս Շոտլանդացու, Մարտինոս Սանդոմիրցու և այլոց հետ։ Հայտնի է եկեղեցական իրավական կանոններով, քարոզներով և հատկապես Հռոմի կայսրերի ու պապերի ժամանակագրությամբ։ Մարտինոս Օպավիացին իր ժամանակագրությունը սկսել է նախահանրապետական և նախաքրիստոնեական Հռոմի պատմությունից և հասցրել մինչև 13-րդ դարի 2-րդ կեսը։ Օգտագործել է Տիտոս Լիվիոսի, Եվսեբիոս Կեսարացու, Պողոս Օրոզեոսի, Դամասոս պապի, Պողոս սարկավագ Հռոմեացու ժամանակագրությունները և այլն։ Մարտինես Оպավիացու ժամանակագրությունն անմիջապես թարգմանվել է բազմաթիվ լեզուներով և օգտագործվել որպես ընդհանուր պատմության դասագիրք։ 1348 թվականին Ավինյոնում Ներսես Պալիանենցը այն թարգմանել է հայերեն։ Հայերեն թարգմանությունում առկա է նաև 1279-1342 թվականների ժամանակագրությունը, որն առ այսօր բնագրով հայտնի չէ։ Մարտինես Օպավիացու ժամանակագրությունը շարունակել է Ներսես Պալիանենցը՝ գրելով 1342-1351 թվականների պատմությունը։


== Ծանոթագրություններ ==
Արշամ Շահինյան

Արշամ Արտաշեսի Շահինյան (նոյեմբերի 1, 1918(1918-11-01), Երևան, Հայաստանի Առաջին Հանրապետություն - դեկտեմբերի 13, 2004(2004-12-13), Երևան, Հայաստան), հայ քանդակագործ, ԽՍՀՄ վաստակավոր նկարիչ (1972)։


== Կենսագրություն ==
1951 թվականին ավարտել է Երևանի գեղարվեստական ինստիտուտը։ 1951-1980 թթ. դասավանդել է Երևանի Փանոս Թերլեմեզյանի անվան գեղարվեստի ուսումնարանում, 1978-1980թթ. եղել է ուսումնարանի տնօրեն։ 1969 թվականից, միաժամանակ դասավանդել է Երևանի գեղարվեստա-թատերական ինստիտուտում։ Եղել է նկարիչների միության անդամ։ 1972 թվականից՝ ԽՍՀՄ վաստակավոր նկարիչ:1985թ.-ին շնորհվել է քանդակի ամբիոնի դոցենտի գիտական կոչում։ Երևանի գեղարվեստի պետական ակադեմիայի գիտական խորհրդի որոշմամբ, 2004թ. շնորհվել է պրոֆեսորի գիտական կոչում կերպարվեստի մասնագիտությամբ։ Արշամ Շահինյանը Սարդարապատի ճակատամարտին նվիրված հուշահամալիրի հեղինակներից է։ 1949 թվականից մասնակցել է հանրապետական և համամիութենական ցուցահանդեսներին։


== Ստեղծագործություններ ==
Ստեղծագործել է հաստոցային և մոնումենտալ քանդակագործության բնագավառում։ Մոնումենտալ քանդակներից են՝

Թորոս Ռոսլինի հուշարձանը, (1967, բազալտ, Մատենադարանի առջև)
Տիգրան Չուխաճյանի կիսանդրին (1971, մարմար, Երևանի օպերայի և բալետի թատրոնի ճեմասրահում)
Վահան Տերյանի հուշարձանները (1965, մարմար, Երևան, 1974, բազալտ, Օրենբուրգ, ճարտարապետ Ս․ Լազարյան)
Սարդարապատի ճակատամարտին նվիրված համալիրի համահեղինակ, 1968
Մեսրոպ Մաշտոցի, Խաչատուր Աբովյանի արձանները (1974, բազալտ, Դիլիջան)
Րաֆֆու կիսանդրին, (1987, գրանիտ, բրոնզ, Երևանի Րաֆֆու անվան դպրոցի առջև)
Կոնակովո քաղաքի սպորտի պալատի դրվագված բարձրաքանդակները (պղինձ, 1978)
Հայրենական պատերազմում զոհված մեղրաձորցի մարտիկներին նվիրված հուշարձանը (բազալտ, 1981, ճարտարապետ Ա․ Գաբրիելյան, գ․ Մեղրաձոր)Հաստոցային քանդակներից են՝

«Մտորումներ» (1957, մարմար, Հայաստանի ազգային պատկերասրահ)
«Ծովակալ Իսակով» (1970, մարմար)
«Մայր Հայաստան» (զինվորական թանգարան)


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Վարգուն ձի

Վարգուն ձի, վարգաձի, թեթև լծկան ձիերի ցեղերի առանձին խումբ, որոնց վազքը բնորոշվում է վարգով։ Վարգը երկտակտանի անկյուևագծային շարժում է և տարբերվում է քայլից նրանով, որ այս դեպքում առկա է կախվածության Փուլը (մեկ ակնթարթում ձիու 4 ոտքերը կտրվում են գետնից)։ Վարգունների խմբից են օռլովյան, ռուսական, ամերիկյան և ֆրանսիական ցեղերը։ Վարգուններն ստացվել են հեծկան և թեթև լծկան ձիերի ցեղերի տրամախաչումից։
Պրեդոի

Պրեդոի (իտալերեն՝ Predoi), կոմունա Իտալիայում։ Գտնվում է Տրենտինո Ալտե Ադիջո շրջանում՝ Բոլցանո գավառում։
Բնակչությունը կազմում է 609 մարդ, բնակաչության խտությունը՝ 7 մարդ/կմ²։ Զբաղեցնում է 86 կմ²։ Փոստային ինդեքս՝ 39030: Հեռախոսային կոդ՝ 0474:


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0474 654123
Էլեկտրոնային փոստ՝ info@prettau.it
Պաշտոնական կայք՝ http://www.comune.predoi.bz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Օկոլոկ (գյուղ, Չեռնյախովսկի շրջան)

Օկոլոկ (ուկրաիներեն՝ Окілок), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1638 թվականին։
2001 թվականի տվյալներով Օկոլոկ գյուղում բնակվում էր 189 մարդ։ Բնակավայրը զբաղեցնում է 1001 կմ² տարածք։ Բնակչության խտությունը կազմում էր 188,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորայր Սիմոնյան

Նորայր Հմայակի Սիմոնյան (դեկտեմբերի 10, 1909(1909-12-10), Աշտարակ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հունվարի 1, 1988(1988-01-01), Երևան, Հայկական ԽՍՀ, ԽՍՀՄ), հայ խորհրդային կինոօպերատոր։ ՀԽՍՀ արվեստի վաստակավոր գործիչ (1962):


== Կենսագրություն ==
Նորայր Սիմոնյանը ծնվել է 1909 թվականին Աշտարակում։ 1935 թվականին ավարտել է Մոսկվայի Գերասիմովի անվան կինեմատոգրաֆիայի ինստիտուտը։ 1935 թվականից եղել է Հայկինոյի ռեժիսոր։ Նկարահանել է 60-ից ավելի վավերագրական ֆիլմեր։


== Ֆիլմեր ==


=== Վավերագրական ֆիլմեր ===
Խնդության երկիր, 1940
Երկիր հայրենի, 1945, Ժ. Գ. Վարդանյանի, Գ. Ն. Արամյանի հետ
Պայքար հացի համար, 1951
Մարտիրոս Սարյան, 1961
Ալեքսանդր Շիրվանզադե, 1975


=== Գեղարվեստական ֆիլմեր ===
Մանրուք, 1953
01-99, 1959


== Ծանոթագրություններ ==
Տոմ (Զեյայի վտակ)

Տոմ (ռուս.՝ Томь), գետ Ռուսաստանում (Ամուրի մարզ)։


== Աշխարհագրություն ==
Տոմ գետը սկիզբ է առնում Տուրանա լեռնաշղթայից և թափվում է Զեյա գետ։ Գետը պատկանում է Խաղաղ օվկիանոսի ավազանին։ Գետի ափին են գտնվում Բելոգորսկ քաղաքը։


== Հիդրոգրաֆիա ==
Տոմ գետի երկարությունը կազմում է 433 կմ, ավազանի մակերեսը՝ 16000 կմ2 է։ Գետի ջրի ծախսը միջինում կազմում է 103 մ3։


== Վտակներ ==
Տոմ գետի վտակներն են ձախից՝ Տաշինա, Ալեուն, աջից՝ Փոքր Մայկուր, Մեծ Մայկուր գետերը։


== Տես նաև ==
Գետ
Ակունք և Գետաբերան
Աննովկա (Բելոկալիտվինսկի շրջան)

Անվան այլ կիրառումների համար տե՛ս՝ Աննովկա (այլ կիրառումներ)Աննովկա (ռուս.՝ Анновка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։
Դրամի հուշարձան (Երևան)

Դրամի հուշարձան, գտնվում է Երևանում` ՀՀ կենտրոնական բանկի առջև, տեղադրվել է 2008 թվականին։


== Հեղինակ ==
Քանդակագործ՝ Էդուարդ Շախիկյան


== Տվյալներ ==
Արձանը պատկերում է երկկողմանի «Դ» տառը՝ երկու փայտիկներով, որը խորհրդանշում է հայկական դրամը։ Արձանը բրոնզից է, պատվանդանը՝ քարից։


== Պատմություն ==
Դրամի հուշարձանի հանդիսավոր բացումը տեղի է ունեցել 2008 թվականի նոյեմբերի 22-ին, ՀՀ կենտրոնական բանկի շենքի առջև։
Հուշարձանը բացվել է բանկային աշխատողի օրվա և Հայկական դրամի թողարկման 15-րդ տարեդարձի կապակցությամբ։
Հուշարձանի ստեղծման գաղափարը պատկանում է «Երևան» ամսագրին, որն իր առաջարկը ներկայացրել է ՀՀ կենտրոնական բանկ և բանկի համաձայնությամբ նախաձեռնել արձանը ստեղծելու աշխատանքները։
Հուշարձանի բացմանը ներկա են եղել ՀՀ վարչապետ Տիգրան Սարգսյանը, ԿԲ նախագահ Արթուր Ջավադյանը և «Երևան» ամսագրի գլխավոր խմբագիր Իդա Մարտիրոսյանը։


== Ծանոթագրություններ ==
Չեսթեր Թըրներ

Չեսթեր Դյուեյն Թըրներ (անգլ.՝ Chester Dewayne Turner, նոյեմբերի 5, 1966(1966-11-05), Warren, Արկանզաս), ամերիկացի սերիական մարդասպան, աֆրոամերիկացի։ Պաշտոնապես մեղադրվում է Լոս Անջելեսում 10 սպիտակամորթ կանանց սպանության, ինչպես նաև իր զոհերից մեկի չծնված երեխայի մահվան մեջ։


== Վաղ տարիներ ==
Չեստեր Թըրները ծնվել է 1966 թվականի նոյեմբերի 5-ին Արկանզաս նահանգի Ուորեն քաղաքում։ 1971 թվականին նրա ծնողները ամուսնալուծվել են, և նա մոր հետ տեղափոխվել է Կալիֆոռնիա։ Ընտանիքը բնակվել է Հարավային Լոս Անջելեսում՝ քաղաքի սոցիալապես անապահով թաղամասերից մեկում՝ որդուն կերակրելու համար, Չեսթերի մայրը 1970-ական թվականներին  միաժամանակ երկու աշխատանք է  կատարել՝ առանց պատշաճ դաստիարակելու որդուն, ինչն ազդել է նրա վարքագծի վրա։ Քանի որ ազատ ժամանակի մեծ մասը Թըրները տրամադրել է ինքն իրեն, նա սկսել է դպրոց գնալ և ավելի շատ ժամանակ անցկացնել փողոցում՝ շփվելով նույն ձախորդ դեռահասների հետ՝ աստիճանաբար ներքաշվելով քրեական կյանքի մեջ։ Թըրները հաճախել է «Locke High School» դպրոց, դպրոցական տարիներին նա հայտնի է եղել կարգապահության խախտմամբ և սոցիալական նորմերի ոտնահարմամբ, ինչի հետևանքը դարձել է Չեսթեր Թըրների՝ 1983 թվականին դպրոցից դուրս գալը։ Որոշ ժամանակ անց Թըրներն առաջին անգամ ձերբակալվել է զենքի գործադրմամբ հարձակման համար, սակայն զոհն ազատվել է միայն վախից։ Թըրները դատապարտվել է մի քանի ամսվա ազատազրկման և ազատության մեջ էր հայտնվել 1984 թվականի սկզբին։ Փորձելով հեռու մնալ քրեականից` Թըրները գտել է աշխատանք և տարիներ շարունակ աշխատել է «Dominos» պիցցայի ցանցում որպես պիցցայի առաքիչ։ Ազատ և աշխատանքային ժամանակի մեծ մասը Թըրներն անցկացրել է անցկացրել է Հարավային Լոս Անջելեսի չորս թաղամասերում՝ Ֆիգերո Սթրիթ փողոցի երկու կողմերում, որտեղ տեղակայված են բազմաթիվ հյուրանոցներ և տարածված է մարմնավաճառությունը։ 1980-ական թվականների վերջին Թըրներն ամուսնացել է դպրոցական ընկերուհի Ֆելիսիա Կոլիերայի հետ, սակայն, չնայած դրան, շարունակել է երկար ժամանակ անկացնել մարմնավաճառների ու սուտենյորների հասարակության շրջանում։ Միևնույն ժամանակ, նա «Dominos» պիցերիայի վարչակազմի հովանավորությամբ սկսել է մենեջերի մասնագիտությամբ ուսուցում, բայց ուսուցման ավարտից քիչ առաջ և առաջին երեխայի ծննդին՝ 1991 թվականի վերջին, Թըրները կրկին ենթարկվել է կալանքի և նրա քրեական գործունեությունը թափ է հավաքել, որի պատճառով նա հայտնվել է ոստիկանների  ուշադրության կենտրոնում։


== Քրեական գործունեություն ==
Դատապարտվել է մահապատժի։ ԴՆԹ-ի անալիզի արդյունքներով 1987-1998 թվականներին Լոս Անջելեսում իրականացվել է 13 կնոջ սպանություն։


== Ջոնսի գործ ==
Թըրների կատարած մի քանի սպանություններ սխալմամբ վերագրվել են Դեյվիդ Ալեն Ջոնսին։ Ջոնսին դատապարտել են։ Սակայն, երբ ԴՆԹ-ի անալիզներն ապացուցել են նրա անմեղությունը, նա բանտից ազատ է արձակվել 2004 թվականի մարտին և վերականգնվել։ Որպես փոխհատուցում բանտում անցկացրած 11 տարվա ընթացքում նա ստացել է 720 000 ԱՄՆ դոլար։


== Ծանոթագրություններ ==


== Արտաքին հղումներ ==
«Serial Killer Identified Through DNA Technology» (Press release)։ Los Angeles Police Department։ 2004-10-23։ Վերցված է 2007-05-22
Պաքսաձեեբի (Խուլոյի շրջան)

Պաքսաձեեբի (վրաց.՝ პაქსაძეები), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Խուլոյից 4 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 484 մարդ։


== Ծանոթագրություններ ==
Ֆուտբոլային լիգայի գավաթի եզրափակիչ 2011

Ֆուտբոլային լիգայի գավաթի եզրափակիչ 2011, Ֆուտբոլային լիգայի գավաթի 51-րդ խաղարկության եզրափակիչ խաղն է, որը տեղի է ունեցել Լոնդոնի «Ուեմբլի» ստադիոնում։ «Բիրմինգհեմ Սիթին», եզրափակչում հաղթելով «Արսենալին» 2-1 հաշվով, նվաճեց երկրորդ տիտղոսը ակումբի պատմության մեջ։
Մյուտրեսի

Մյուտրեսի (ֆր.՝ Mutrécy), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 329 մարդ, բնակչության խտությունը` 49.03 մարդ/կմ²։ Բնակավայրը զբաղեցնում է 6.71 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 14 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 217 աշխատունակ (15-64 տարեկան)  բնակիչ, որոնցից ակտիվ էին 168-ը, իսկ ոչ ակտիվները` 49։ Ակտիվության ցուցանիշը կազմում է 77,4 %։ 168 աշխատունակ մարդկանցից աշխատել է 156 անձ (84 տղամարդ և 72 կին)։ Գործազուրկ են եղել 12 անձ (4 տղամարդ և 8 կին)։ 49 անաշխատունակներից 19-ը եղել են աշակերտներ կամ ուսանողներ, 21-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միխայլովսկի (այլ կիրառումներ)

Միխայլովսկի, կարող է վերաբերել՝

Միխայլովսկի - գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում
Միխայլովսկի - գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում
Միխայլովսկի - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում
Գուտիրևկա (գյուղ, Պոլտավայի շրջան)

Անվան այլ կիրառումների համար տե՛ս՝ ԳուտիրևկաԳուտիրևկա (ուկրաիներեն՝ Гутирівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գուտիրևկա գյուղում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուտովո (գյուղ, Յարոսլավսկի շրջան)

Լյուտովո (ռուս.՝ Лютово), գյուղ Ռուսաստանի, Յարոսլավլի մարզի Յարոսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 572 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիշան

Ռիշան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Յավգես (գետ)

Յավգես (ռուս.՝ Явгес), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կեպա գետի աջ ափին՝ 51 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000004393
Հիդրոլոգիական ուսումնասիրությունների կոդը - 102000439
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պեռի (գյուղ, Պիլվա շրջան)

Պեռի (էստ․՝ Peri), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 307 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բյորյե Սալմինգ

Անդերս Բյորյե Սալմինգ (շվեդերեն՝ Anders Börje Salming; ապրիլի 17, 1951(1951-04-17), Կիրունա, Նորրբոտտեն, Շվեդիա - նոյեմբերի 24, 2022(2022-11-24), Նակկա, Ստոկհոլմի լեն, Շվեդիա), նախկին պրոֆեսիոնալ շվեդ հոկեյիստ, պաշտպան։
Առավել հայտնի է որպես «Տորոնտո Մեյփլ Լիֆս» թիմի խաղացող։ 1996 թվականին ընդգրկվել է NHL փառքի սրահում։ Վեց հոկկեիստներից մեկն է որոնք ընդգրկված են ԻԻԽՖ հարյուրամյակի խորհրդանշական հավաքականը։


== Կարիերա ==


=== Սկզբնական տարիներ ===
Սալմինգը սկսել է հոկեյիստի կարիերան «Kiruna AIF» երիտասարդական թիմում։ 1970 թվականին նա սկսել է հանդես գալ շվեդական էլիտար «Բրյունես» ակումբում, որի կազմում նվաճել է 1971 և 1972 թվականների առաջնությունները։ 1972 և 1973 թվականներին Շվեդիայի հավաքականի կազմում Սալմինգը մասնակցել է հոկեյի աշխարհի առաջնություններին (որտեղ հավաքականը զբաղեցրել է համապատասխանաբար երրորդ և երկրորդ տեղերը։


=== Կարիերան NHL–ում ===
1973 թվականի մայիսի 12–ին  Սալմինգը տեղափոխվել է «Տորոնտո Մեյփլ Լիֆս» թիմ, որտեղ անցկացրել է հետագա 16 մրցաշրջանը։ 1973/74 մրցաշրջանում Սալմինգը հավաքել է 39 միավոր, ճանաչվել է իր թիմի Տարվա լավագույն նորեկ և NHL-ի լավագույն նորեկների շարքում  երրորդն է։ NHL-ում հանդես գալու տարիներին Սալմինգը կանոնավոր առաջնություններում մասնակցել է 1148 խաղի՝ հավաքելով 787 միավոր (գոլ+փոխանցում), փլեյ-օֆֆում խաղացել է 81 խաղ և վաստակել 49 միավոր։ 1988 թվականի հունվարի 4-ին Սալմինգը դարձել է առաջին Եվրոպական հոկեյիստը, որը NHL-ում հազար հանդիպում է անցկացրել։


== Ելույթների վիճակագրություն ==


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Հակիմ Վառիք

Հակիմ Հանիֆ Վառիք (անգլ.՝ Hakim Hanif Warrick, հուլիսի 8, 1982(1982-07-08), Ֆիլադելֆիա, Փենսիլվանիա, ԱՄՆ), ամերիկացի պրոֆեսիոնալ բասկետբոլիստ, որը խաղում է ծանր հարձակվողի և կենտրոնականի դիրքերում։ Հանդես է գալիս իսրաելական «Իրոնի» ակումբում։ 2005 թվականի NBA դրաֆթի ժամանակ ընտրվում է «Մեմֆիս Գրիզլիս» թիմի կողմից՝ 19-րդ համարի ներքո։


== Վաղ տարիներ ==


=== Դպրոց ===
Վառիքը սովորել է Փենսիլվանիա նահանգի Վինվուդ փոքրիկ քաղաքում և հանդես է եկել Friends' Central School դպրոցական բասկետբոլային ակումբում։ Իր վերջին ուսումնական տարվա ընթացքում հակիմը միջինում հավաքում է 15.2 միավոր, 13 անդրադարձ և 4.8 կասեցում։ Նրա օգնությամբ թիմը կարողանում է Friends' schools League առաջնությանը գրավել առաջին հորիզոնականը։


=== Քոլեջ ===
Մինչև դպրոցը ավարտելը Հակիմով արդեն հետաքրքրվում էին բազմաթիվ նահանգների համալսարաններ։ Նա ընտրում է Նյու Յորք նահանգի Սիրաքյուսի համալսարանը, քանի որ այն նրան անվճար ուսում էր խոստանում։ Այնտեղ նա անցկացնում է բոլոր 4 մրցաշրջանները։ Նվաճում է ուսանողական սպորտի ազգային ասոցիացիայի մի քանի մրցանակներ և ընդգրկվում է բոլոր հնարավոր սիմվոլիկ հավաքականներում։ Կարմելո Էնթոնիի հետ միասին նրանք գրավում են «NCAA» գավաթը, որը առաջինն էր համալսարանի «Սիրաքյուս Օրանժ» հավաքանի պատմության մեջ։


== NBA ==


=== Դրաֆթ ===
Վառիքը մասնակցում է 2005 թվականի NBA դրաֆթին և ընտրվում է Բասկետբոլի ազգային ասոցիացիայի «Մեմֆիս Գրիզլիս» ակումբի կողմից՝ 19-րդ համարի ներքո։


=== Մեմֆիս Գրիզլիս ===
Իր առաջին ԲԱԱ մրցաշրջանում Հակիմը «Գրիզլիսի» խաղերի մեծամասնության ընթացքում հայտնվում է փոխարինողների նստարանում։ Այնուամենայնիվ նա ընտրվում է NBA սլեմ դանք մրցույթի մասնակցության համար։ Հաջորդ մրցաշրջանում թիմի աստղ Պաու Գասոլը վնասվածք է ստանում և Հակիմը դառնում է հիմնական ծանր հարձակվողը։ Այդ մրցաշրջանում նրա անձնական ցուցանիշները գրեթե կրկնապատկվում են։ 2006-2007 թվականների մրցաշրջանը Վառիքի կարիերայի մեջ ամենահաջողն է համարվում։ Հաջորդ մրցաշրջաններին «Մեմֆիսին» չի հաջողվում դուրս գալ Փլեյ Օֆ, իսկ Հակիմի ցուցանիշները մնում են նույնը։ Վառիքի խաղային ժամերը անընդհատ նվազում են։


=== Միլուկի Բաքս ===
2009 թվականի հուլիսի 31-ին Վառիքը պայմանագիր է կնքում «Միլուոքի Բաքս» ակումբի հետ, որի կազմում նա անցկացնում է ընդամենը կես մրցաշրջան վեցերորդ խաղացողի դերում։


=== Ֆինիքս Սանս ===
2010 թվականի հուլիսի 8-ին Հակիմը չորս տարվա պայմանագիր է կնքում «Ֆինիքս Սանս» ակումբի հետ։


=== Նյու Օռլեան Պելիկանս ===
2012 թվականի հուլիսի 27-ին, արիզոնյան ակումբում անցկացված երկու անհաջող մրցաշրջաններից հետո, Վառիքը տեղափոխվում է «Նյու Օռլեան Պելիկանս»։


== BIG3 ==
2007 թվականի ամռանը սկսվել է BIG3 առաջնությունը, որտեղ  Վառիքը հանդես էր գալիս «3 Headead Monster's» թիմի կազմում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Հակիմը NBA-ի պաշտոնական կայքում
Կարիերայի ցուցանիշները Basketball-Reference.com կայքում(անգլ.)
Թեփեջիկ

Թեփեջիկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուբաս (Ուսի վտակ)

Անվան այլ կիրառումների համար տե՛ս՝ Սուբաս (այլ կիրառումներ)Սուբաս (ռուս.՝ Субась), գետ Ռուսաստանում, հոսում Արխանգելսկի մարզում։ Գետաբերանը տեղակայված է Ու գետի ձախ ափին՝12 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044169
Հիդրոլոգիական ուսումնասիրությունների կոդը - 103004416
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կորոշչինո

Կորոշչինո (ուկրաիներեն՝ Корощине), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1906 թվականին։
2001 թվականի տվյալներով Կորոշչինո գյուղում բնակվում էր 743 մարդ։ Բնակավայրը զբաղեցնում է 1,74 կմ² տարածք։ Բնակչության խտությունը կազմում էր 427,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քայլեր (ֆիլմ)

Քայլեր, 1962 թվականին Երևանի հեռուստատեսության կինոխմբագրության նկարահանած ֆիլմ։


== Սյուժե ==
Ֆիլմի գլխավոր հերոսներն են լրագրողը և բժշկուհին։ Նրանց հանդիպումն առիթ է դառնում վերհիշելու պատերազմի դժվար օրերը։


== Դերերում ==
Արմեն Ջիգարխանյան
Վարդուհի Վարդերեսյան
Հ. Հովհաննիսյան
Գեղամ Հարությունյան


== Նկարահանող խումբ ==
Սցենարի հեղինակ/բեմադրող ռեժիսոր- Ժիրայր Ավետիսյան
Բեմադրող օպերատոր - Է. Հակոբյան
Բեմադրող նկարիչ - Շ. Հակոբյան
Կոմպոզիտոր - Էդուարդ Բաղդասարյան


== Ծանոթագրություններ ==
Դմիտրի Ստոցկի

Դմիտրի Վալերեևիչ Ստոցկի (դեկտեմբերի 1, 1989(1989-12-01), Կալինինգրադ, ՌԽՖՍՀ, ԽՍՀՄ), ռուս ֆուտբոլիստ, «Կրասնոդար» ակումբի կիսապաշտպան։


== Կարիերա ==
ԲալթիկաԿալինինգրադյան ֆուտբոլի սան է։ Առաջին մարզիչը եղել է Վիկտոր Շելենկովը, բայց 7-18 տարեկանում ժամանակի մեծ մասը մարզվել է Վիկտոր Բիրյուկովի հետ։ 2009 թվականի նոյեմբերի 1-ին Նովոտրոիցկի «Նոստա» ակումբի դեմ  խաղում Ստոցկին, հանդիպման 81-րդ րոպեին դուրս գալով փոխարինման, կատարել է իր նորամուտը «Բալթիկայի» կազմում։ 2010 թվականին կես տարի վարձավճարով խաղացել է Լիտվայի բարձրագույն դիվիզիոնի «Կլայպեդա» ակումբում, որի կազմում անցկացրել է 13 խաղ և խփել 1 գոլ։ 2011/2012 մրցաշրջանից եղել է «Բալթիկայի» մեկնարկային կազմի հիմնական խաղացող։ 2014/2015 մրցաշրջանում՝ Գրիգորի Չիրկինի հեռանալուց հետո, եղել է ակումբի ավագը։

Ուֆա2015 թվականի փետրվարին տեղափոխվել է Ռուսաստանի Պրեմիեր Լիգայի «Ուֆա» ակումբ՝ կնքելով 2,5 տարվա պայմանագիր։ Նոր ակումբի կազմում իր նորամուտը կատարել է մարտի 8-ին՝ մոսկովյան «Դինամո» դեմ արտագնա խաղում՝ խաղադաշտում անցկացնելով 90 րոպե։ Մայիսի 17-ին՝ 28-րդ տուրի՝ «Զենիթ» ակումբի դեմ խաղում կատարել է գոլային փոխանցում, իսկ մայիսի 23-ին՝ 29-րդ տուրի՝ մոսկովյան «Սպարտակ»  ակումբի դեմ խաղում խփել է հաղթական գոլը։

Կրասնոդար2018 թվականի մայիսի 12-ին հայտարարվել է, որ 2017/2018 մրցաշրջանի ավարտին Ստոցկին կտեղափոխվի «Կրասնոդար» ակումբ։


== Հավաքականում ==
2018 թվականի օգոստոսի 16-ին ընդգրկվել է Ռուսաստանի հավաքականի ընդլայնված հայտացուցակում, որպեսզի մասնակցի ուսումնամարզական հավաքի Նովոգորսկում։ 2018 թվականի սեպտեմբերի 10-ին կատարել է իր նորամուտը հավաքականում՝ Չեխիայի դեմ ընկերական խաղում փոխարինելով Դենիս Չերիշևին։


== Վիճակագրություն ==


=== Ակումբային ===
2018 թվականի հոկտեմբերի 26-ի դրությամբ


== Ձեռքբերումներ ==
Ֆուտբոլի ազգային լիգայի գավաթի խաղարկության բրոնզե մրցանակիր - 2013
«Բալթիկայի» լավագույն ֆուտբոլիստ Ֆուտբոլի ազգային լիգայի 2014/2015 մրցաշրջանի առաջին կեսում
Ամսվա լավագույն խաղացող «Ուֆայի» կազմում - 2 անգամ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում
Ֆուտբոլիստի էջը ՖԱԼ կայքում
Ֆուտբոլիստի էջը ՌԴՊԼ կայքում
Սնոբ

Անվան այլ կիրառումների համար տե՛ս՝ Սնոբ (այլ կիրառումներ)
Սնոբ (անգլ.՝ snob), մարդ, որ հիանում է բարձրաշխարհիկ հասարակությամբ, ամեն կերպ նմանակում նրանց ու ձգտում հայտնվել այդ հասարակության շարքերում։ Այսպես են կոչում նրանց, ովքեր ընդունում են, որ մարդիկ բոլորն իրար հավասար չեն։ Սնոբներն իրենց համարում են հասարակ մարդկանցից բարձր, խելացի, նուրբ ճաշակի տեր անձնավորություններ ու քամահրանքով են վերաբերվում մյուսներին, ովքեր, իրենց կարծիքով, զրկված են նման արժանիքներից։ Այդ բառից կազմվել է սնոբիզմ բառը, որ նշանակում է սնոբին հատուկ մտքերի ամբողջությունն ու վարքագիծը։


== Ստուգաբանություն ==
Բառի ծագումը հստակ հայտնի չէ։ 1775-1785 թվականներին այդպես անվանում էին կոշկակարին կամ վերջինիս աշակերտին։ Հետագայում սնոբ էին կոչում հասարակ մարդկանց ընդհանրապես, ավելի ուշ՝ միայն այն հասարակ մարդկանց, ովքեր ձգտում էին նմանակել բարձրաշխարհիկ մարդկանց վարքը։ Վարկած կա, թե սնոբ բառն առաջացել է լատիներեն «s. nob.» (լատ.՝ sine nobilitate - ոչ ազնվական ծագում) հապավումից։
Գոյություն ունեն նաև բառի ժողովրդական ստուգաբանության մի քանի տարբերակներ։ Դրանցից մեկի համաձայն՝ «սնոբ» բառը 19-րդ դարի սկզբին օգտագործվել է Էտոն համալսարանի ուսանողների շրջանում, որտեղ «նոբերը» (ազնվական ծագմամբ սովորողներ, հավանաբար անգլ.՝ noble - ազնվական բառից) հակադրվում էին «սնոբներին» (ոչ ազնվականներ)։


== Գրականություն ==
Միսիս Դելոուեյ, Վիրջինիա Վուլֆ
«Սնոբների գիրքը՝ գրված նրանցից մեկի կողմից», Ուիլյամ Մեյքփիս Թեքերեյ
«Սուր ածելիներ», Վիլյամ Սոմերսեթ Մոեմ
«Սնոբիզմի անատոմիա», Արթուր Կեստլեր


== Ծանոթագրություններ ==
Աբդի (գյուղ, Տյուլյաչինսկի շրջան)

Աբդի (ռուս.՝ Абди), գյուղ Ռուսաստանի Թաթարստան հանրապետության Տյուլյաչինսկի շրջանի կազմում։
Բնակչությունը 2000 թվականին գրանցված տվյալներով կազմում էր 331 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խիրուրգիա (ֆիլմ, 1939)

Անվան այլ կիրառումների համար տե՛ս՝ Խիրուրգիա (այլ կիրառումներ)«Խիրուրգիա» (ռուս.՝ Хирургия), Լենֆիլմ կինոստուդիայում  1939 թվականին ռեժիսոր Յան Ֆրիդի նկարահանած խորհրդային կարճամետրաժ սև-սպիտակ գեղարվեստական ֆիլմ, որը ստեղծվել է Անտոն Չեխովի «Խիրուրգիա» և «Գյուղական հեքիմներ» պատմվածքների հիման վրա։ ԽՍՀՄ-ում ֆիլմի պրեմիերան կայացել է 1939 թվականի ապրիլի 30-ին։


== Սյուժե ==
Գործուղման մեջ գտնվող բացակայող բժշկին զեմստվոյի հիվանդների մասին հոգ է տանում բուժակը...


== Դերերում ==
Իգոր Իլինսկի՝ բուժակ Գլեբ Գլեբիչ
ԽՍՀՄ ժողովրդական արտիստ Իվան Մոսկվին՝ տիրացու Եֆիմ Վոնմիգլասով
ԽՍՀՄ ժողովրդական արտիստ Եկատիրինա Կորչագինա-Ալեքսանդրովսկայա՝ Մարիա Զապլակսինա
Վասիլի Մերկուրև՝ բաս Միխայլո Իզմուչենկով
Վալենտինա Տելեգինա՝ խոհարարուհի
Կոնստանտին Զլոբին՝ Եգորիչ


== Նկարահանող խումբ ==
Սցենար, բեմադրություն՝ Յան Ֆրիդ
Կոմպոզիտոր՝ Նիկոլայ Տիմոֆեև
Նկարահանման տնօրեն՝ Վ. Լևիցկի
Օպերատոր՝ Սողոմոն Բելինսկի (տիտրերում նշված է որպես Ս. Բելինսկի)
Նկարիչներ՝ Պավել Զալցման, Սեմյոն Մալկին
Հնչյունային օպերատոր՝ Կոնստանտին Գորդոն
Խմբագրի օգնական՝ Ա. Ֆրոլովա
Դիմահարդար՝ Վասիլի ԳորյունովՀամատեղ նկարահանումներ

Նկարիչ՝ Ա. Պետրովա
Օպերատորներ՝ Գեորգի Շուրկին, Ա. Ցիրկով
Ռեժիսորի օգնականներ՝ Պ. Կալվարսկայա, Վլադիմիր Յակովլև
Օպերատորի օգնականներ՝  Ա. Բիստրով, Վ. Պերեկիսլով


== Ծանոթագրություններ ==


== Արտաքին հղումներ ==
Хирургия (1939)
Սերգեյ Պեսկով

Սերգեյ Նիկոլաևիչ Պեսկով (մայիսի 24, 1948(1948-05-24) - մայիսի 27, 2014(2014-05-27), Մոսկվա, Ռուսաստան), ռուս դիվանագետ։  Առաջին կարգի արտակարգ և լիազոր դեսպան (հունիսի 28 2006 )։


== Կենսագրություն ==
Ավարտել է Լոմոնսովի անվան Ասիայի և Աֆրիկայի երկրների ինստիտուտը (1972)։ Որպես դիվանագետ աշխատում է 1987 թվականից։ 

2000-2003 թթ., դեսպան-խորհրդատու, Պաղեստինյան ազգային վարչության Ռուսաստանի ներկայացուցիչը Ղազայում։
2004 թ., ՌԴ ԱԳՆ Մերձավոր Արևելքի և Հյուսիսային Աֆրիկայի դեպարտամենտների տնօրենի տեղակալ։
2004 թվականի հուլիսի 12-ից մինչև 2008 թվականի սեպտեմբերի 30-ը եղել է Ռուսաստանի արտակարգ և լիազոր դեսպանը Պակիստանում։
2009-2010 թթ. եղել է ՌԴ արտաքին գործերի նախարարության դաշնության, խորհրդարանի և հասարակական միությունների հետ կապերի վարչության տեղակալ։
2010-2011 թթ., հատուկ հանձնարարությամ դեսպան։
2011 թվականի նոյեմբերի 1-ից 2013 թվականի դեկտեմբերի 27-ը Օմանում Ռուսաստանի արտակարգ և լիազոր դեսպան։


== Պարգևներ ==
«Հայրենիքին մատուցած ծառայությունների համար» երկրորդ կարգի շքանշան (2002 թվականի նոյեմբերի 14)՝ «Ռուսաստանի Դաշնության արտաքին քաղաքականության իրականացման գործում ակտիվ մասնակցության և երկար տարիների բարեխիղճ աշխատանքի համար»։


== Ընտանիք ==
Ունի որդի՝ Դմիտրի Պեսկովը, ով Ռուսաստանի նախագահ Վլադիմիր Պուտինի մամլո քարտուղարն է։


== Ծանոթագրություններ ==


== Արտաքին հղումներ ==
Биография на сайте посольства России в Омане Archived 2017-05-05 at the Wayback Machine.
Биография на сайте МИД России
Сообщение о смерти на сайте ИППО
Թեզեփե

Թեզեփե, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Անդրեյ Մալիխ

Անդրեյ Սերգեևիչ Մալիխ (օգոստոսի 24, 1988(1988-08-24), Կիրով, ՌԽՖՍՀ, ԽՍՀՄ), ռուս ֆուտբոլիստ, «Օրենբուրգ» ակումբի պաշտպան։ Ռուսաստանի սպորտի վարպետ։


== Կարիերա ==
Կիրովի ֆուտբոլի սան է։ Կարիերան սկսել տեղական «Դինամո» ակումբում։ 2010 թվականին դարձել է «Գազովիկ/Օրենբուրգ» ակումբի խաղացող։ Կալինինգրադի «Բալթիկա» ակումբի դեմ  խաղում ձևակերպել է դուբլ, որը թիմին թույլ է տվել ՖԱԼ 2015/16 մրցաշրջանի ավարտից մեկ փուլ առաջ դառնալ առաջնության հաղթող։ Մոսկվայի «Սպարտակ» ակումբի դեմ խաղը դարձել է «Օրենբուրգի» կազմում նրա անցկացրած 200-րդ հանդիպումը։


== Ձեռքբերումներ ==


=== Թիմային ===
Ռուսաստանի գավաթի խաղարկության կիսաեզրափակչի մասնակից - 2014/15
ՖԱԼ առաջնության հաղթող - 2015/16
Երկրորդ դիվիզիոնի հաղթող («Ուրալ-Պովոլժիե» տարածաշրջան) (2) - 2010, 2012/13
Երկրորդ դիվիզիոնի արծաթե մեդալակիր («Ուրալ-Պովոլժիե» տարածաշրջան) - 2010
ՖԱԼ գավաթի դափնեկիր - 2015
ՖԱԼ գավաթի խաղարկության երկրորդ տեղ - 2010


== Վիճակագրություն ==
2018 թվականի  հունվարի 24-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում
Լատվիայի զինանշան

Լատվիայի զինանշան, Լատվիայի Հանրապետության պետական խորհրդանիշ։


== Նկարագրություն ==
Լատվիայի Հանրապետության զինանշանն իրենից ներկայացնում է կապույտ, արծաթագույն և մուգ կարմիր գույներ պարունակող վահան։ Կապույտ հատվածում ոսկեգույնով պատկերված է ծագող արև, արծաթագույն հատվածում՝ աջ նայող մուգ կարմիր առյուծ, իսկ կարմիր հատվածում՝ ձախ նայող արծաթագույն արծվառյուծ, ով աջ թաթով բռնում է սուր։ Վահանի վրա կամարի ձևով պատկերված են ոսկեգույն հնգագագաթ աստղեր։ Զինանշանի ներքևում գտնվում են կաղնու տերևները, որոնք պատված են ժապավենով՝ Լատվիայի դրոշի գույներով։


== Օգտագործում ==
Լատվիայի զինանշանի օգտագործումը կարգավորվում է «Լատվիայի զինանշանի մասին» օրենքով։ Կա զինանշանի երեք տարբերակ՝ մեծ, համեմատաբար փոքր և փոքր։

Մեծ զինանշանը օգտագործվում է նախագահի, խորհրդարանի, վարչապետի, պատգամավորների, նախարարությունների, վերին ատյանի, գլխավոր դատախազի, Լատվիայի բանկի, ինչպես նաև Լատվիայի դիվանագիտական և հյուպատոսական ներկայացուցիչների կողմից։
Լրացուցիչ փոքր զինանշանը օգտագործվում է խորհրդարանի կոմիտեների և հանձնաժողովների, ինչպես նաև այն հաստատությունների կողմից, որոնք գտնվում են կառավարական այդ մարմինների անմիջական ներկայացուցիչների շարքում։
Փոքր զինանշանը օգտագործվում է կառավարական այլ հաստատությունների, տեղական ինքնակառավարման մարմինների, ինչպես նաև ուսումնական հաստատությունների կողմից։


== Զինանշանի պատմություն ==


== Ծանոթագրություններ ==


== Արտաքին հղումներ ==
Նախագահի կայքը. Պետական զինանշան Archived 2014-08-10 at the Wayback Machine.
Օրենք Լատվիայի զինանշանի մասին
Ալիս Հովհաննիսյան

Ալիս Ժիրայրի Հովհաննիսյան (սեպտեմբերի 12, 1946(1946-09-12), Լենինական, Հայկական ԽՍՀ, ԽՍՀՄ), հայ արձակագիր։ Հայաստանի գրողների միության անդամ (1995)։


== Կենսագրություն ==
Ավարտել է Երևանի պետական համալսարանի բանասիրական ֆակուլտետը։ Որպես խմբագիր աշխատել է մի շարք ամսագրերում և թերթերում՝ «Էկրան», «Գեղարվեստ», «Ֆիլմ», «Հայություն»։ 1968 թվականից տպագրվել է հայաստանյան մամուլում։ Հեղինակ է բազմաթիվ գրականագիտական, կինոգիտական, հրապարակախոսական հոդվածների։ Հայաստանի գրողների միության արձակի բաժնի վարիչն է։
Պատմվածքները տպագրվել են ռուսերեն, անգլերեն, ‎ֆրանսերեն, ռումիներեն, պարսկերեն, ուկրաիներեն, վրացերեն լեզուներով, «Լենինական-Գյումրի-Կումայրի» վիպակը՝ ռուսերեն։
Հեղինակ է 11 գրքերի։


== Երկեր ==
Րաֆֆու ոտնահետքերով / էսսեների ժողովածու/ 2017
Լենինական-Կումայրի-Գյումրի /վիպակ/ 2017
Թունելից վախեցող գնացքը /հեքիաթներ/ 2004
Թանաքագույն առավոտներ / պատմվածքներ/ 1987
Ճյուղեր տերևներ / ՛՛Պատառիկներ մեր փուչ կյանքից/ Հատված վեպից և պատմվածքներ/ Եր. 2009.
Ճյուղեր, տերևներ (վեպ) Եր., 2012:
Կանաչ, ուրախ ճամփորդներ (հեքիաթ), Եր. 2011:
Ամենակարգին մարդիկ և ագռավները։ /Վիպակ, պատմվածքներ/ Եր. 2016
Օղակը փակվում է (վեպ, պատմվածքներ), Եր., 2003:
Դարձ նավահանգիստ, Եր., 2002 :
Սիրո քնքուշ հեքիաթ, Եր., 1994:


== Պարգևներ ==
ՀՀ մշակույթի նախարարության Ոսկե մեդալ /2014/
ՀԳՄ «Գրական բեղմնավոր գործունեության համար» շքանշան /2006/
«Ճյուղեր-տերևներ» - «Հայը 21-րդ դարասկզբին» մրցանակաբաշխության մրցանակ, 2008
ՀԳՄ «Գրական վաստակի համար» մեդալ, 2006
«Գրական թերթի» ամենամյա մրցանակ  2016
Հրանտ և Մանուշակ Սիմոնյանների մրցանակ 2016
2018 Հայաստանի գրողների միության ամենամյա՝ «Տարվա լավագույն գիրք» հատուկ մրցանակ «Րաֆֆու ոտնահետքերով» գրքի համար


== Ծանոթագրություններ ==


== Արտաքին հղումներ ==
Ալիս Հովհաննիսյան | Որսորդ Նելսոնի և ճնճղուկների զարմանալի պատմությունը Archived 2015-10-29 at the Wayback Machine.
Ալիս Հովհաննիսյան
Ալիս Հովհաննիսյան. «Գրող-գրականագետ-ընթերցող կապը պետք է ամուր լինի»
Խաչիկ Դաշտենցի կիսանդրի (Երևան)

Խաչիկ Դաշտենցի կիսանդրի, գտնվում է Երևանի Կենտրոն համայնքում՝ թիվ 114 համանուն դպրոցի առջև։ Տեղադրվել է 2003 թվականին։


== Հեղինակներ ==
Քանդակագործ՝ Համլետ Մատինյան


== Տվյալներ ==
Կիսանդրին բրոնզից է։
Համլետ Մատինյանի կերտած Խաչիկ Դաշտենցի մյուս կիսանդրին գտնվում է գրողի հայրենի Իրինդ գյուղում (Իրինդ գյուղի միջնակարգ դպրոցի բակ, 2003)։


== Ծանոթագրություններ ==
Աշոտ Մկրտչյան (ճարտարապետ)

Անվան այլ կիրառումների համար տե՛ս՝ Աշոտ Մկրտչյան (այլ կիրառումներ)Աշոտ Ավետիքի Մկրտչյան (ապրիլի 14, 1950(1950-04-14), Երևան, Հայկական ԽՍՀ, ԽՍՀՄ), հայ ճարտարապետ։ Հայաստանի ճարտարապետների միության անդամ (1976)։ Երիտասարդ ճարտարապետների 1977 թվականի և 1981 թվականի համամիութենական ստուգատեսների դափնեկիր։


== Կենսագրություն ==
Աշոտ Մկրտչյանը ծնվել է 1950 թվականի ապրիլի 14-ին, Երևան քաղաքում։ 1972 թվականին ավարտել է Երևանի պոլիտեխնիկական ինստիտուտը։ 1972-1992 թվականներին աշխատել է Հայպետնախագիծ ինստիտուտում, 1988 թվականից, միաժամանակ՝ ճարտարապետական արվեստանոցի ղեկավար։ 1994 թվականից բնակվում է ԱՄՆ-ում։
Կազմել է (համահեղինակությամբ) Սևան քաղաքի կենտրոնի մանրամասն հատակագիծը համար 4 միկրոշրջանի կառուցապատման նախագիծը (1980-1988), Վանաձորի «Տարոն 1-3» բնակելի համալիրի (ԽՍՀՄ Ճարտարապետների միության «Տարվա լավագույն նախագիծ» մրցանակ 1990), «Տարոն 1-4» առևտրային կենտրոնի մանրամասն հատակագծերը (1989-1995): Մկրտչյանի (համահեղինակությամբ) նախագծերով Դիլիջանում իրականացվել են հանգստյան տների համալիր (1975), պանսիոնատ (1975), պրոֆիլակտորիում, հանրակացարան (երկուսն էլ՝ 1975), Կինեմատոգրաֆիստների ստեղծագործական տան քոթեջներ (1984), Գորիսում՝ բնակելի համար 5 թաղամասի կառուցապատումը (1975-1986, Սոֆիայի «Բիենալե-85»-ի Մեծ մրցանակ և ոսկե մեդալ), Աբովյանում՝ ավտոկայարան (1980, ՀԼԿԵՄ մրցանակ՝ 1985), Գյումրիում՝ կենտրոնական հրապարակի վերակառուցում և բարեկարգում (1980-1988, 1978 թվականի նախագիծն արժանացել է 1-ին մրցանակի), Երևանում և արտերկրում՝ էլիտային մենատներ, չորս վիլլա՝ ԱՄՆ-ի Քոնեքթիքութի, Նյու Յորքի, Նյու Ջերսիի նահանգներում, (1995-2000), 1000-տեղանոց «Շերատոն» հյուրանոցը՝ Հայնան կղզում (Չինաստան), առևտրա-զվարճանքների կենտրոնով էլիտային բնակելի համալիր (60 վիլլա)՝ Շանհայում, բժիշկ Նալբանդյանի քաղաքային նստավայրի, Աֆրիկյան երկրների օգնության Ռոկֆելլերյան կենտրոնի (երկուսն էլ՝ Նյու Յորքի Մանհեթենում) վերակառուցումները (բոլորը՝ 2000-2001), Նյու Ջերսիի Ջերսի Սիթիում և Ռոշել պարկում՝ բնակելի համալիրներ, Նյու Յորքում՝ առևտրի կենտրոն և 150 բնակելի տներով համալիր (բոլորը՝ 2003-2004) և այլն։


== Մրցանակներ ==
Երիտասարդ ճարտարապետների 1977 թվականի և 1981 թվականի համամիութենական ստուգատեսների դափնեկիր
ՀԼԿԵՄ մրցանակ, 1985
«Բիենալե-85»-ի Մեծ մրցանակ և ոսկե մեդալ, Սոֆիա


== Ծանոթագրություններ ==
Nexus 6

Nexus 6 (կոդավորված անունը` Շամու), Մոտորոլա և Գուգլ ընկերությունների համագործակցությամբ ստեղծված սմարթֆոն։ Nexus 5-ի հաջորդը Google Nexus սերիայի վեցերորդ սմարթֆոնն է, որն աշխատում է Անդրոիդ օպերացիոն համակարգով։ Արտաքին տեսքը նման է Moto X 2-ին։


== Թողարկում ==
Nexus 6-ը ներկայացվեց հոկտեմբերի 15-ին, 2014 թվականին, մինչ հոկտեմբերի 29-ը նախապատվիրելու հնարավորությամբ, որը գնորդին կհասներ նոյեմբերի սկզբին։ Գինը 649$ 32 ԳԲ և 699$ 64 ԳԲ մոդելների համար ԱՄՆ-ում։ Nexus 6-ը հասանելի է Google Play Store-ում, Motorola-ում, Best Buy-ում, T-Mobile-ում, AT&T-ում, Sprintում, U.S. Cellular-ում և Verizon Wireless-ում ԱՄՆ-ի հաճախորդների համար։
2014 թվականին սմարթֆոնը հասանելի էր 12 երկրներում, որոնք են Ավստրալիան, Բելգիան, Կանադան, Ֆրանսիան, Գերմանիան, Հնդկաստանը, Իտալիան, Ճապոնիան, Հոլանդիան, Իսպանիան, Շվեդիան և Մեծ Բրիտանիան։
AT&T տարբերակում ՍԻՄ քարտը արգելափակված է մինչև առանձին գումար է վճարվում խնդիրը լուծելու համար։ Բացվելուց հետո ավելանում են զանգի մեղեդին։
2015 թվականին հունվարի 26-ին, 2015, չինական Լենովոն հայտարարեց, որ Չինաստանում արտադրվելու է նույն շրագրային և սարքային ապահովվածությամբ հեռախոս, և անվանվելոը Moto X Pro։ Հեռախոսն ունենալու նույն Գուգլ ծառայությունները, ըստ հայտարարության։


== Պարամետրեր ==


=== Սարքային ապահովում ===
Հեռախոսի պրոցեսորը 2.7 Գհց արագագործությամբ քառամիջուկ Snapdragon 805 է, օպերատիվ հիշությունը 3 ԳԲ է, հիշողությունը 32 և 64 ԳԲ է։ ուժակուտակիչը 3220 ՄԱ, գերարագ լիցքավորման հնարավորությամբ, որի դեպքում 15 րոպեում 6 ժամ աշխատելու ուժ է կուտակվում։ Nexus 6-ն ունի 5.96 մատնաչափ QHD AMOLED էկրան 2560×1440 հաճախականությամբ (493 պիքսել մատնաչափում), ունի 13 մեգապիքսել հետին ֆոտոխցիկ և 2 մեգապիքսել դիմային ֆոտոխցիկ rear-facing camera with optical image stabilization (OIS), surrounded by a dual LED flash ring, and a two-megapixel camera on front.


==== տարբերակներ ====


=== Ծրագրային ապահովում ===

Գործարանային Nexus 6-ը Անդրոիդ 5.0-ով է աշխատում, Անդրոիդ Լոլլիփոփով, և թարմացվում է մինչև 5.1.1։


== Ծանոթագրություններ ==


== Արտաքին Հղումներ ==
Nexus 6-ի պաշտոնական կայք